Al-Kharaqī

Abū Muḥammad 'Abd al-Jabbār al-Kharaqī (arabisk: محمد بن أحمد بن بشر المروزي), eller Al-Kharaqī, var en persisk astronom og matematiker som virket på 1100-tallet. Han ble født i Kharaq nær Merv.Encyclopaedia of the history of science, technology, and medicine, ed. Helaine Selin, p.478 Han arbeidet for Sultan Sanjar ved det persiske hoff. Al-Kharaqī utfordret Ptolemaios' astronomiske teorier som fremstilt i Almagesten, og oppsatte en alternativ teori om sfærene. Han forestilte seg enorme materielle sfærer der planetene beveget seg innenfor tuber.

Under sine reiser i Det ottomanske rike i 1536 anskaffet Guillaume Postel et astronomisk verk av al-Kharaqī, Muntahā al-idrāk fī taqāsīm al-aflāk («Den endelige forståelse av sfærenes inndeling»), adnoterte det, og tok det med tilbake til Europa.Islamic science and the making of European Renaissance, by George Saliba, s.218 ISBN 978-0-262-19557-7

Al-Kharaqī forfattet også matematiske traktater som siden er gått tapt: Al-Risala al-Shāmila («Komprehensivt traktat») og Al-Risala al-Maghribiyya («Nordafrikansk traktat»), relatert til kalkyler med dirhamer og dinarer).

Verker
 Muntahā al-idrāk fī taqāsīm al-aflāk, 1138/9
 Al-Risala al-Shāmila 
 Al-Risala al-Maghribiyya

Referanser

Kategori:Iranske astronomer
Kategori:Iranske matematikere
Kategori:Personer fra Mary velayat